
ประกาศองค์การบริหารส่วนตำบลท้องลำเจียก
เรื่อง  ให้ยื่นแบบแสดงรายการเพื่อเสียภาษีป้าย  ประจำปี  พ.ศ.  2558

ตามพระราชบัญญัติภาษีป้าย  พ.ศ. 2510  มาตรา  12  ได้กำหนดให้เจ้าของภาษีป้ายซึ่งต้องเสียภาษีป้าย  ให้ไปยื่นแบบแสดงรายการเพื่อเสียภาษีป้าย  ภายในเดือนมีนาคมของทุกปี  และตามประกาศกฎกระทรวง  ฉบับที่  5  (  พ.ศ.  2535  )  ออกตามความในมาตรา  5  แห่งพระราชบัญญัติภาษีป้าย  พ.ศ.  2510  ซึ่งแก้ไขเพิ่มเติมโดยพระราชบัญญัติภาษีป้าย  (  ฉบับที่  2  )  พ.ศ.  2534  โดยกำหนดอัตราภาษี  ดังนี้
1. ป้ายที่มีอักษรไทยล้วน  คิดอัตรา  3  บาท  ต่อห้าร้อยตารางเซนติเมตร
2. ป้ายที่มีอักษรไทยปนอักษรต่างประเทศ  หรือปนกับภาพ  หรือเครื่องหมาย  คิดในอัตรา  20  บาท       ต่อห้าร้อยตารางเซนติเมตร
3. ป้ายที่ไม่มีอักษรไทย หรือมีบางส่วน หรือทั้งหมดอยู่ใต้ หรือต่ำกว่าอักษรต่างประเทศ  คิดในอัตรา         40  บาท  ต่อห้าร้อยตารางเซนติเมตร
4. ป้ายตาม  (1)  (2) หรือ  (3)  เมื่อคำนวณพื้นที่ของป้ายแล้ว  ถ้ามีอัตราที่ต้องเสียภาษีต่ำกว่าป้ายละ  200  บาท  ให้เสียภาษีป้ายละ  200  บาท
จึงประกาศให้เจ้าของป้าย  ซึ่งอยู่ในเขตองค์การบริหารส่วนตำบลท้องลำเจียกให้ไปยื่นแบบแสดงรายการเพื่อเสียภาษีป้าย  ประจำปี  พ.ศ.  2552  ต่อพนักงานเจ้าหน้าที่  ณ  ที่ทำการองค์การบริหารส่วนตำบลท้องลำเจียก  ตั้งแต่  วันที่  1  มกราคม  2557  ถึง  31  มีนาคม  2557 และให้ชำระภาษีป้ายภายใน  15  วัน  นับตั้งแต่วันที่ได้รับแจ้งการประเมิน
จึงประกาศให้ทราบโดยทั่วกัน



ประกาศ  ณ  วันที่    ๖  มกราคม  พ.ศ.  ๒๕๕๗




                                 วุฒิชัย     อรชร






         ( นายวุฒิชัย   อรชร )

ประกาศ องค์การบริหารส่วนตำบลท้องลำเจียก
เรื่อง  แต่งตั้งเจ้าหน้าที่ให้บริการประชาชน (รับชำระภาษี ,ค่าน้ำประปา)ในช่วงเวลาพักกลางวันของวันทำการ
.................................................................................
  ตามที่มหาดไทยได้มีนโยบายให้ดำเนินโครงการปรับขยายเวลาราชการให้บริการประชาชนในช่วงพักกลางวันของวันทำการ
ดังนั้น  เพื่อให้การปฏิบัติงานของสำนักงานองค์การบริหารส่วนตำบลท้องลำเจียก ดำเนินเป็นไปด้วยความเรียบร้อยตามนโยบายของรัฐบาลและพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี         พ.ศ.2546  และเป็นการอำนวยความสะดวงให้แก่ผู้มาติดต่อชำระภาษี และค่าน้ำประปา  จึงให้เจ้าหน้าที่ที่ปฏิบัติงานจัดเก็บรายได้ ให้บริการประชาชน  ในช่วงพักกลางวันของวันทำการ  โดยเริ่มให้บริการประปาชน  ตั้งแต่วันที่  ๑  มกราคม   พ.ศ.๒๕๕๘  เป็นต้นไป
จึงประกาศมาเพื่อให้ประชาชนทราบโดยทั่วกัน
ประกาศ    ณ  วันที่     ๒๖  ธันวาคม   ๒๕๕๖





     วุฒิชัย     อรชร





   (นายวุฒิชัย   อรชร)

ประกาศ องค์การบริหารส่วนตำบลท้องลำเจียก
เรื่อง  การให้บริการรับชำระภาษีและค่าธรรมเนียมต่าง ๆ นอกเวลาราชการ
.................................................................................
  ตามที่องค์การบริหารส่วนตำบลท้องลำเจียก    ได้ให้บริการรับชำระภาษีและค่าธรรมเนียมต่างประจำปีงบประมาณ  ๒๕๕๘  ในวันและเวลาราชการนั้น
ดังนั้น  เพื่ออำนวยความสะดวกให้กับประชาชนที่ติดภารกิจหน้าที่การงานไม่สะดวกจะมาติดต่อชำระ ภาษีและค่าธรรมเนียมต่าง ๆ  ในวันและเวลาราชการ  องค์การบริหารส่วนตำบลท้องลำเจียกจึงเปิดให้บริการรับ  
    ชำระภาษีและค่าธรรมเนียมต่าง ๆ นอกเวลาราชการ (พักเที่ยง)   โดยเริ่มตั้งแต่เดือน มกราคม  ๒๕๕๗  - เดือน 
     ธันวาคม ๒๕๕๘
จึงประกาศให้ทรายโดยทั่วกัน
ประกาศ    ณ  วันที่     ๒๖   เดือน    ธันวาคม     ๒๕๕๖





      วุฒิชัย     อรชร





   (นายวุฒิชัย   อรชร)

คำสั่งองค์การบริหารส่วนตำบลท้องลำเจียก

เรื่อง  มอบหมายเจ้าหน้าที่ให้ปฏิบัติหน้าที่นอกเวลาราชการ  (ช่วงพักเที่ยง)
.................................................................................
เพื่อให้การดำเนินการจัดเก็บภาษีและค่าธรรมเนียมต่าง ๆ ในเขตองค์การบริหารส่วนตำบลท้องลำเจียก เป็นไปด้วยความเรียบร้อย  ถูกต้อง  เหมาะสม และมีประสิทธิภาพ
ดังนั้น  เพื่ออำนวยความสะดวกให้กับประชาชนที่ติดภารกิจหน้าที่การงานไม่สะดวกมาติดต่อชำระภาษี 
และค่าธรรมเนียมต่าง ๆ ในวัน และเวลาราชการ    องค์การบริหารส่วนตำบลท้องลำเจียกจึงเปิดให้บริการรับชำระภาษีและค่าธรรมเนียมต่าง ๆ ในเวลานอกราชการ  (พักเที่ยง)  โดยเริ่มตั้งแต่เดือน มกราคม  ๒๕๕๘ – ธันวาคม  ๒๕๕๘ จึงแต่งตั้งบุคคล ต่อไปนี้  เพื่อปฏิบัติหน้าที่ดังกล่าว   
1. นางขวัญตา  ตักเตือน


ตำแหน่งนักวิชาการจัดเก็บรายได้
2. นางสกุลรัฐ  ลิ่มตระกูล


ตำแหน่งนักวิชาการเงินและบัญชี
3. นางสาวเยาวภา  ทวีรัตน์


ตำแหน่งผู้อำนวยการกองคลัง
ให้ผู้รับการแต่งตั้ง  ปฏิบัติงานให้เป็นไปตามกฎหมายและระเบียบของทางราชการโดยเคร่งครัด
ทั้งนี้  ตั้งแต่บัดนี้เป็นต้นไป


สั่ง   ณ  วันที่    ๒๖   เดือน   ธันวาคม   ๒๕๕๖





     วุฒิชัย     อรชร





   (นายวุฒิชัย   อรชร)




 นายกองค์การบริหารส่วนตำบลท้องลำเจียก

